Az 1959–1960-as szezonban játszották a pályán az első olyan mérkőzést, ahol mesterséges világítást használtak, méghozzá a Bayern München ellen. 1982-re, hogy a stadion otthont adhasson a világbajnokság elődöntőjének, át kellett építeni: így befogadóképessége 66 000 főre csökkent. 1986 tavaszán ez a stadion adott otthont a bajnokcsapatok Európa-kupája döntőjének is a Barcelona és a Steaua Bukarest között. Nagyjából egy évtized múlva az UEFA rendelkezései miatt már csak ülőhelyek maradhattak a stadionban, így összesen 43 000 fősre csökkent. 2015-ben újabb felújítás kezdődött.